Ann Welch

Ann Courtenay Welch født Edmonds (født 20. mai 1917 i London, død 5. desember 2002) var en britisk flyver under andre verdenskrig, og forfatter om flyvning.

 Liv og virke
 Bakgrunn 
Hun var datter av en jernbanemann og ble født i London. Som barn førte Ann Welch en dagbok hvor hun noterte hvert eneste fly som fløy over huset. Hun fløy første gang med Alan Cobham i 1930. Etter at hun hadde skaffet seg motorsykkel for å kunne reise til den lokale flyplass, lærte hun å fly og fikk sitt flysertifikat i 1934 en måned etter at hun fylte sytten år. Fra tidlig alder likte hun å tegne, og hun var kjent for sine tegninger.

 Andre verdenskrig og årene forut 
Hun startet med glidefly i 1937 og deltok i en britisk-tysk sommerleir arrangert av London Gliding Club hvor hun møtte Wolf Hirth og Hanna Reitsch leieren ble etterfulgt av et besøk til Tyskland i 1938.  Hun fikk igang  Surrey Gliding Club i 1938 ved Redhill, Surrey, hvor hun ble sjefinstruktør og kunne registrere at klubben hadde over 100 medlemmer.

Da andre verdenskrig brøt ut meldte hun seg til tjeneste for Air Transport Auxiliary, hvor hun fløy mange typer fly, inklusive Spitfire, Hurricane, Blenheim og Wellington fra fabrikkene til de operative enheter. Hun stoppet med dette arbeidet, kort tid før hun fødte sin første datter.

Verker i utvalg
 Accidents Happen  John Murray 24 Aug 1978
 New Soaring Pilot (with Frank Irving and for first edition: Lorne Welch)  John Murray 25 Aug 1977
 Happy to Fly (autobiography)  John Murray 22 September 1983
 The Story of Gliding  John Murray 22 May 1980
 Pilot's Weather  John Murray 29 Oct 1973
 Hang Glider Pilot (with Gerry Breen)  John Murray Dec 1977
 Gliding (Know the Game)  A & C Black 27 October 1994
 Hang Gliding (Know the Game)  A & C Black 16 Jan 1986
 The Book of Airsports  Batsford 27 Jun 1978
 The Complete Soaring Guide (Flying & Gliding)  A & C Black 24 April 1986
 Complete Microlight Guide  EP 23 Sep 1983
 Soaring Hang Gliders  John Murray 21 May 1981

 Utmerkelser og æresbevisninger 
Welch fikk  FAIs bronsemedalje (1969), Lilienthal Gliding Medal (1973) and the FAI Gold Air Medal (1980) i takknemlighet for sitt arbeide med å lære og oppmuntre unge piloter. I 1989 fikk hun FAIs Pelagia Majewska Gliding Medal som en fremragende kvinnelige glide-pilot.

 Referanser 

Kategori:Britiske flyvere
Kategori:Personer fra London
Kategori:Fødsler i 1917
Kategori:Dødsfall i 2002